دادا بھائی نوروجی

دادا بھائی نوروجی (ولادت: 4 ستمبر 1825ء - وفات: 30 جون 1917ء) پارسی مذہب سے تعلق رکھنے والے ایک ہندوستانی سیاست دان اور سماجی لیڈر تھے۔ انھوں نے سب سے پہلے اس حقیقت کی نشان دہی کی تھی کہ تجارت کی آڑ میں برطانیہ ہندوستان کی دولت لوٹ رہا ہے۔ ان کی کتاب Poverty and Un-British Rule in India میں بڑی تفصیل کے ساتھ ہندوستانی دولت کی برطانیہ منتقلی کی وضاحت درج ہے۔ انھوں نے بتایا کہ نو آبادیاتی نظام کے تحت ہندوستان کی ساری دولت کا برطانیہ پہنچ جانا اور بدلے میں کچھ بھی واپس نہ ملنا ہی ہندوستان میں غربت کا باعث ہے۔

1894ء میں مہاتما گاندھی نے نورو جی کو خط میں لکھا کہ "ہندوستانی آپ سے ایسی ہی امیدیں رکھتے ہیں جیسی بچے باپ سے رکھتے ہیں۔ یہاں واقعی ایسی توقعات ہیں۔"

 ڈرین تھیوری اور غربت 
دادا بھائی نوروجی نے ہندوستان سے برطانیہ کی جانب دولت کے بہاو کی چند وجوہات کی نشان دہی کی تھی۔
 ہندوستان کی حکومت غیر ملکی ہے۔
 ہندوستان میں بسنے کے خواہش مند نئے لوگ نہیں آتے۔ ایسے نئے آنے والے لوگ معیشت کے لیے مزدوری اور سرمائیہ لاتے ہیں۔
 سرکاری ملازمین اور فوج کے اخراجات ہندوستان کی آمدنی سے پورے کیے جاتے ہیں۔
 ہندوستان کے اندر اور غیر ممالک میں برطانوی سلطنت کی توسیع کے اخراجات ہندوستان کو برداشت کرنے پڑتے ہیں۔
 آزادانہ تجارت کے نام پر ہندوستان کا استحصال کیا جا رہا ہے۔ ہندوستانی مال سستا خریدا جاتا ہے اور برطانوی مال مہنگا بیچا جاتا ہے۔
 اچھی تنخواہوں کی ملازمتیں صرف غیر ملکیوں کودی جاتی ہیں جو اس رقم کو ہندوستان میں خرچ نہیں کرتے اور آخر کار اپنے ساتھ واپس لے جاتے ہیں۔
 ریلوے سے ہونے والی خطیر آمدنی پر ہندوستان کا کوئی حق نہیں ہے۔

 مزید دیکھیے 
 ہوم چارجیز
 برطانوی ایسٹ انڈیا کمپنی
 جنگ پلاسی
 جلیانوالہ باغ قتل عام

 بیرونی ربط 
 Drain of wealth
 Poverty and Un-British Rule in India

 حوالہ جات 

زمرہ:انڈین نیشنل کانگریس کے صدور
زمرہ:انیسویں صدی کے ہندوستانی سیاست دان
زمرہ:ایلفن سٹون کالج کے فضلا
زمرہ:بھارتی نژاد انگریز شخصیات
زمرہ:پارسی شخصیات
زمرہ:پارسی نسل کی برطانوی شخصیات
زمرہ:گجراتی شخصیات
زمرہ:ممبئی کی پارسی شخصیات
زمرہ:ممبئی کی کاروباری شخصیات
زمرہ:ممبئی کے سیاست دان
زمرہ:مملکت متحدہ ارکان پارلیمان 1892–95ء
زمرہ:مہاراشٹر سے انڈین نیشنل کانگریس کے سیاست دان
زمرہ:ویکی ڈیٹا سے مطابقت رکھنے والی مختصر تفصیل
زمرہ:1825ء کی پیدائشیں
زمرہ:1917ء کی وفیات
زمرہ:تحریک آزادی ہند